BG
C 235/70
Официален вестник на Европейския съюз
3.7.2023 г.
Искания Жалбоподателят моли Общия съд: — да отмени Делегиран регламент (ЕС) 2023/340 на Комисията от 8 декември 2022 година за изменение на Делегиран регламент (ЕС) 2017/118 по отношение на мерките за опазване в зоните Sylter Aussenriff, Borkum-Riffgrund, Doggerbank и Östliche Deutsche Bucht и в зоните Klaverbank, Friese Front и Centrale Oestergronden (1), — да осъди ответника да заплати съдебните разноски.
Основания и основни доводи Жалбоподателят изтъква две основания в подкрепа на жалбата. 1.
Първо основание: нарушение на Договорите Според жалбоподателя обжалваният регламент нарушава определения в член 5, параграф 4 ДЕС принцип на пропорционалността.
В частност: — По отношение на преследваната с обжалвания регламент защита на местообитанието „рифове“ (код 1170), този регламент нямал легитимна цел.
Взетото за основа от Германия определение на местообитанието „риф“, посочено в приложение I към Директива 92/43/ЕИО за опазване на естествените местообитания и на дивата флора и фауна, било твърде неопределено.
Комисията неправилно не оспорила това определение. — Зоните, обхванати от обжалвания регламент поради риболовните ограничения, били твърде обширни и надхвърляли мерките, необходими за защита на местообитанията. — Доколкото регламентът има за цел да защити биотопа „Богати на видове зони от чакъл, едрозърнест пясък и черупчест чакъл в морската и брегова зона“, според жалбоподателя все още не било доказано, че риболовните ограничения били необходими за защитата на този биотоп. — Проверка на целесъобразността на установените с обжалвания регламент риболовни ограничения все още не била възможна, тъй като представените от Германия технически основи на мерки за управление вече били опорочени.
Комисията неправилно не оспорила това. — Освен това в източната част на Sylter Außenriffs били предвидени изключения от определени риболовни ограничения за традиционния риболов на раци, но не и за други риболовни техники, които биха имали относително слабо въздействие върху местообитанията. — Освен това блокирането в размер на 55 % от района на Amrumbank във всеки случай не можело да се обоснове във връзка с риболова на раци.
Последиците от риболова на раци върху пясъчна подпочва били достатъчно изследвани чрез различни проучвания.
В това отношение съществени последици върху местообитанието „пясъчна плитчина“ били изключени. — По отношение на една част от Sylter Außenriffs, за която не се прилагат риболовните ограничения, не се откривали технически мотиви, а това поставяло под въпрос риболовните ограничения като цяло в зоната. 2.
Второ основание: недопустимост Доколкото обжалваният делегиран регламент има за предмет защитата на биотопа „Богати на видове зони от чакъл, едрозърнест пясък и черупчест чакъл“, това според жалбоподателя не попадало в границите на компетентност съгласно член 11, параграф 2 от Регламент (ЕС) No 1380/2013 (2) във връзка с член 13, параграф 4 от Директива 2008/56/ЕО (3), тъй като този биотоп не бил част от национална програма от мерки и освен това не попадал в обхвата на защитените зони, посочени в член 13, параграф 4 от Директива 2008/56/ЕО.
(1) (2) (3)
ОВ L 48, 2023, стр. 1.
Регламент (ЕС) No 1380/2013 на Европейския парламент и на Съвета от 11 декември 2013 година относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (ОВ L 354, 2013 г., стр. 22).
Директива 2008/56/ЕО на европейския парламент и на съвета от 17 юни 2008 година за създаване на рамка за действие на Общността в областта на политиката за морска среда (Рамкова директива за морска стратегия) (ОВ L 164, 2008 г., стр. 19).